|  |  |  |
| --- | --- | --- |
| Prvi.jpg | | 22. IX 2023. Број  **302/23** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **септембар 2023.** |

**Просјечна нето плата у августу 1 286 КМ**

**Реалан раст плате на годишњем нивоу**

Просјечна мјесечна нето плата у Републици Српскојисплаћена у августу 2023. године износила је1 286 КМ и у односу на јул 2023. номинално je већа за 0,6%, а реално је мања за 0,5%, док је у односу на исти мјесец претходне године номинално већа за 10,3%, а реално за 4,1%. Просјечна мјесечна бруто плата износила је 1 954 КМ.

Посматрано по подручјима, у августу 2023. године највиша просјечна нето плата исплаћена је у подручју *Информације и комуникације* и износила је 1 681 КМ, а најнижа просјечна нето плата у августу 2023. исплаћена је у подручју *Грађевинарство*,964 КМ.

У августу 2023. године, у односу на август 2022, у свим подручјима забиљежен је номинални раст нето плате, од чега највише у подручјима *Умјетност, забава и рекреација* 20,2%, *Пољопривреда, шумарство и риболов* 15,2% и *Дјелатности пружања смјештаја, припреме и послуживања хране, хотелијерство и угоститељство* 14,7%.

KM



Графикон 1. Просјечна нето плата по мјесецима

**Мјесечна инфлација у августу 2023. године 1,1%**

**Годишња инфлација (VIII 2023/VIII 2022) 5,9%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у августу 2023. године у односу на претходни мјесец у просјеку су више за 1,1%, док су у односу на исти мјесец претходне године у просјеку више за 5,9%.

Од 12 главних одјељака производа и услуга, више цијене забиљежене су у десет, а ниже цијене у два одјељка.

Највећи годишњи раст цијена у августу 2023. године, забиљежен је у одјељку *Становање* 15,3%,усљед виших цијена у групи Електрична енергија и други енергенти од 27,1%, затим у одјељку *Остали производи и услуге* 11,1%, због раста цијена у групи Производи за личну хигијену од 13,3%, потом у одјељку *Храна и безалкохолна пића* 8,3%, усљед повећања цијена у групама Поврће од 26,4% и Месо од 14,0%, затим у одјељку *Намјештај и покућство* 7,3%, усљед поскупљења у групи Поправак апарата за домаћинство од 23,1%.

Повећање од 5,9% забиљежено је у одјељку *Ресторани и хотели* због виших цијена у групи Услуге смјештаја од 9,9%, слиједи одјељак *Алкохолна пића и дуван* са растом од 5,3%, усљед виших цијена у групи Пиво од 12,2%, затим одјељак *Рекреација и култура* са повећањем од 5,1%, усљед поскупљења у групама Производи за кућне љубимце и Путни аранжмани од 11,1%, потом одјељак *Здравство* са расотм од 2,6%, усљед повећања цијена у групи Здравствене услуге од 5,3%. Више цијене од 1,8% забиљежене су у одјељку *Комуникације,* усљед повећања у групи Поштанске услуге од 5,1% и у одјељку *Образовање*, раст од 1,0%, због виших цијена у групи Предшколско образовање од 6,7%.

Ниже цијене на годишњем нивоу, у августу 2023. године, забиљежене су у одјељку *Превоз* 5,4%, усљед смањења у групи Горива и мазива за путничке аутомобиле од 11,8% и у одјељку *Одјећа и обућа* 4,9%, усљед сезонских снижења конфекције и обуће током године.

%

Графикон 2. Мјесечна и годишња инфлација

**Календарски прилагођена индустријска производња (I-VIII 2023/I-VIII 2022) мања 2,9%**

Календарски прилагођена индустријска производња у Републици Српској у периоду јануар-август 2023. године у поређењу са истим периодом 2022. године мања je за 2,9%. У поменутом периоду, у подручју *Производњa и снабдијевањe електричном енергијом, гасом, паром и климатизацијa* забиљежен је раст од 3,1%, док је у подручју *Вађењe руда и камена* забиљежен пад од 2,6% и у подручју *Прерађивачкa индустријa* пад од 5,7%.

Десезонирана индустријска производња у Републици Српској у августу 2023. године у поређењу са јулом 2023. године већа је за 1,3%. Календарски прилагођена индустријска производња у Републици Српској у августу 2023. године, у поређењу са августом 2022. године мања је за 2,2%.

Графикон 3. Индекси индустријске производње август 2019 – август 2023. (∅2015=100)

**Број запослених у индустрији (VIII 2023/VII 2023) мањи 0,6%**

Број запослених у индустрији у августу 2023. године, у односу на јул 2023. године мањи је за 0,6%.

Број запослених у индустрији у августу 2023. године у односу у на просјек 2022. године мањи је за 2,8% и у односу на исти мјесец прошле године мањи је за 2,9%.

**У периоду јануар - август 2023. највише се извозило у Србију и у Хрватску**

У периоду јануар - август 2023. године остварен је извоз у вриједности од три милијарде 458 милиона КМ, што је за 3,7% мање него у периоду јануар - август 2022. године, те увоз у вриједности од четири милијарде 598 милиона КМ, што је за 1,0% више него у периоду јануар - август 2022, док је проценат покривености увоза извозом износио 75,2%.

У августу 2023. године остварен је извоз у вриједности од 348 милиона КМ, што је за 7,1% мање него у августу 2022. године, те увоз у вриједности од 569 милиона КМ, што је за 6,2% више него у августу 2022. године, док је проценат покривености увоза извозом износио 61,2%.

У погледу географске дистрибуције робне размјене Републикe Српскe са иностранством, у периоду јануар - август 2023. године, највише се, од укупно оствареног извоза, извозило у Србију и то у вриједности од 573 милиона КМ (16,6%) и у Хрватску 537 милиона КМ (15,5%). У истом периоду, највише се, од укупно оствареног увоза, увозило из Србије и то у вриједности од 730 милионa КМ (15,9%) и из Италије, у вриједности од 707 милиона КМ (15,4%).

Посматрано по групама производа, у периоду јануар - август 2023. године, највеће учешће у извозу остварује електрична енергија са 394 милиона КМ, што износи 11,4% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 333 милиона КМ, што износи 7,3% од укупног увоза.

хиљ. КМ

2022

2023

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредник  Огњен Игњић, руководилац одсјека  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |